CDLl

Ceredigion

Cynllun Datblygu Lleol

2007 - 2022

Adroddiad ynghylch yr ymgynghori a fu ynglyn â Chanllawiau Cynllunio Atodol, Cynllun Datblygu Lleol Ceredigion:

Yr Amgylchedd Adeiledig a Dylunio (2015)

Cadwraeth Natur (2015)

Ynni Adnewyddadwy (2015)

Safonau Parcio (2015)

Asesiadau Trafnidiaeth (2015)

 Cyngor Sir Ceredigion 2014

**Adroddiad ynghylch yr ymgynghori a fu ynglyn â Chanllawiau Cynllunio Atodol, Cynllun Datblygu Lleol Ceredigion, ar y canlynol:**

* Yr Amgylchedd Adeiledig a Dylunio (2015)
* Cadwraeth Natur (2015)
* Ynni Adnewyddadwy (2015)
* Safonau Parcio (2015)
* Asesiadau Trafnidiaeth (2015)

Canllawiau Cynllunio Atodol, Cynllun Datblygu Lleol Ceredigion a fabwysiadwyd fis Ionawr 2015

Cafodd y Canllawiau Cynllunio Atodol drafft uchod eu cymeradwyo at ddibenion ymgynghori cyhoeddus gan Gyngor Sir Ceredigion ar 26 Mehefin 2014.

Dechreuodd yr ymgynghori ar 17 Gorffennaf 2014 a daeth i ben ar 26 Medi 2014 am hanner dydd. Anfonwyd oddeutu 288 o lythyrau ac ebyst (gan ddibynnu ar ddewis y derbynnydd) at yr ymgynghoreion sydd ar gronfa ddata’r Cynllun Datblygu Lleol. Hysbyswyd yr ymgynghoreion bod dogfennau’r ymgynghori ar gael yn ddi-dâl ar wefan yr Awdurdod a bod copiau papur ar gael i’w harchwilio’n ddi-dâl yn llyfrgelloedd Ceredigion (gan gynnwys y llyfrgelloedd symudol).

Rhoddwyd y dogfennau’n ddi-dâl i Gynghorau Tref a Chymuned Ceredigion. Cafodd yr ymgynghori ei hysbysebu ar wefan yr Awdurdod a thrwy hysbysiad cyhoeddus yn y Cambrian News a gyhoeddwyd yn rhifyn yr 17 Gorffennaf 2014.

Cafodd yr ymatebion i gyd eu cydnabod, ac maent ar gael i’r cyhoedd eu gweld. Cyflwynodd 7 o unigolion a chyrff 158 o sylwadau unigol. Cafodd ymatebion y swyddogion i’r ymgynghori a fu ar y Canllawiau Cynllunio Atodol (CCA) Mannau Agored a Ardaloedd Tirwedd Arbennig eu hadrodd i Gyngor Sir Ceredigion yn ei gyfarfod ar 28 Ionawr 2015 (ar gael ar <http://www.ceredigion.gov.uk/English/Your-Council/Councillors-Committees/Minutes/Pages/Council.aspx> ) Cadarnhawyd y cofnodion yng nghyfarfod y Cyngor ar 26 Chwefror 2015.

Ar ôl trafod penderfynodd y Cyngor fel a ganlyn:

Nodwyd taw ychydig o ymatebion yn unig a dderbyniwyd i’r papurau ymgynghori – nid oedd unrhyw ymateb yn golygu gwneud newidiadau sylweddol i’r 5 Canllaw Cynllunio Atodol a PHENDERFYNWYD:

a) Cytuno ar y newidiadau a nodwyd yn Atodiad 1 yr adroddiad o ran y pump Canllaw Cynllunio Atodol drafft canlynol:

i) Yr Amgylchedd Adeiledig a Dylunio

ii) Cadwraeth Natur

iii) Ynni Adnewyddadwy

iv) Safonau Parcio

v) Asesiadau Trafnidiaeth; a

b) Mabwysiadu’n ffurfiol y pum Canllaw Cynllunio Atodol yn unol â’r fersiynau ymgynghori gan fod yn amodol ar y newidiadau a nodwyd yn Atodiad 1 yr adroddiad.